<classify> Berlin, Ujerumani WAKATI vita ikiendelea nchini Libya, jitihada zinazofanywakikanda na kimataifa za kuikomesha katika nchi hiyo zimeingia katika awamumpya. Mgogoro huo wa Libya sasa unajadiliwa kwenye mkutano wa amaniwa Berlin ulioandaliwa kwa lengo na madhumuni ya kutafuta njia ya kisiasa ya kuutatua. Mkutano huo ulifanyika Jumapili katika mji mkuu huo waUjerumani, huku viongozi wa pande mbili hasimu nchini Libya; Fayez al-Sarraj naKhalifa Haftar wakiwa ni wahudhuriaji tu na si washiriki rasmi wa mkutano huo. Kansela Angela Merkel wa Ujerumani alisema wameanzisha mchakatompya ili uwe ni chachu ya tumaini kwa watu wa Libya. Lengo letu ni kuunga mkono mpango wa Umoja wa Mataifa.Tunakubaliana kwa kauli moja kuwa tunahitaji njia ya ufumbuzi wa kisiasa nchiniLibya na hakuna nafasi yoyote kwa utumizi wa nguvu za kijeshi, kwa sababu njiaya utatuzi wa kijeshi inazidisha machungu na mateso wanayopata wananchi waLibya, alisema. Washiriki wa mkutano wa Berlin walitilia mkazo ulazima wakuheshimiwa marufuku ya uingizaji silaha nchini Libya na kuchukuliwa hatuamadhubuti zaidi za kusimamia suala hilo katika siku za usoni. Vikosi vitiifu kwa Khalifa Haftar, vinavyojiita Jeshi la Taifala Libya LNA ambavyo vinadhibiti eneo la mashariki ya nchi hiyo na ambavyovimeanzisha hujuma na mashambulio kwa muda mrefu ya kutaka kuudhibiti mji mkuuTripoli na kuunda Serikali kuu nchini humo, vimeshadidisha mashambulio yakedhidi ya mji huo na miji mingine muhimu kadhaa. Hali hiyo imesababisha kuongezeka uingiliaji wa nchi washirikakatika masuala ya ndani ya Libya, ambapo nchi za kigeni na Saudi Arabia zinamuungamkono rasmi Khalifa Haftar na hatua zinazoendelea kuchukuliwa hivi sasa nawapiganaji wake zimepata baraka kamili na uungaji mkono wa kifedha na silaha wanchi hizo. Baadhi ya duru zimeripoti kuwa zaidi ya askari 700 wa kigeni wametumwanchini Libya na ndege za kivita za Abu Dhabi zimeshambulia baadhi ya maeneo yanchi hiyo. Hali hiyo iliifanya Serikaliya mapatano ya kitaifa ya Libya, nayo pia iamue kuomba msaada kwa Uturuki ilikuweza kulinda nafasi yake. Kuhusiana na suala hilo, pande hizo mbili zimesaini mkataba waushirikiano wa kijeshi sambamba na Ankara kuafiki kutuma wanajeshi wake Libya. Hata hivyo jambo hilo limelalamikiwa kimataifa pamoja na nchimajirani wa Libya. Kushadidi mgogoro wa Libya kumeibua hatari ya kuongezekaharakati za makundi ya kigaidi na kusambaa katika eneo hilo, kusitishwausafirishaji mafuta na gesi na taathira zake kwa soko la nishati na vile vilekushadidisha harakati za magenge yamagendo ya binadamu na kushamirisha uhamiaji haramu kuelekea Ulaya na maeneomengine ya dunia. Masuala yote hayo yamezifanya jumuiya na jamii ya kimataifakwa ujumla ifanye juhudi maradufu za kusitisha mapigano na kutatua mgogoro huokwa njia ya mazungumzo ya kisiasa. Kuhusiana na suala hilo, wiki iliyopita ilikuwa imepangwa kuwaSerikali ya mapatano ya kitaifa isaini makubaliano ya usitishaji vita wa mudana kiongozi wa kundi linalojiita Jeshi la Taifa la Libya, Khalifa Haftar,lakini licha ya matarajio ya kimataifa yaliyokuwepo, Haftar alikataa kusainimakubaliano hayo. Hii ni pamoja na kuripotiwa kwamba vikosi vya kundi hilo laLNA vimeendeleza hujuma na mashambulio yao dhidi ya Tripoli. Katibu Mkuu wa Umoja wa Mataifa, Antonio Guterres, ambaye nayepia alihudhuria mkutano wa Berlin, alisema kutokana na hali ilivyo hivi sasanchini Libya kuna hatari ya kuongezeka mivutano ya kikanda; na kwa muktadha huoamezitaka pande zinazohusika moja kwa moja na kwa njia isiyo ya moja kwa mojakatika mapigano yanayoendelea zifanye kila ziwezalo ili kusaidia kuyasitishakivitendo. Ijapokuwa washiriki wote wa mkutano wa amani ya Libyauliofanyika mjini Berlin wamesisitiza kuwa hawatouunga mkono upande wowotekatika mapigano na wakatilia mkazo kutafuta njia za ufumbuzi wa kidiplomasia,lakini hakuna matarajio makubwa ya kitendawili cha mgogoro huo kuwezakuteguliwa kwa vikao na mikutano kama hiyo. Nafasi ya jiopolitiki ya Libya, uingiliaji wa kigeni, mivutanoya nyuma ya pazia ya kuwania utajiri wa nchi hiyo na vile vile maslahi yamakundi ya ndani na nchi jirani, yote hayo ni kikwazo na kizuizi kikubwakinachokwamisha kupatikana suluhu na amani nchini humo; na ndiyo maana vita vyakuwania madaraka vinaendelea kushuhudiwa katika nchi hiyo ya kaskazini mwaAfrika. Hapana shaka hali itaendelea kuwa hivyo isipokuwa tu kamamakundi ya kisiasa na kijeshi ya nchi hiyo yatatanguliza mbele maslahi yakitaifa na ya nchi yao badala ya manufaa yao binafsi ya kupigania madaraka nakuamua yenyewe kubuni njia ya kuhitimisha mgogoro huo.  <topic>: KIMATAIFA 